Retningslinjer for afholdelse af Syng, spis og snak-arrangementer i lyset af Covid-19

Ved afholdelse af Syng, spis og snak-arrangementer følges alle gældende retningslinjer fra Sundhedsstyrelsen.

Der opfordres til, at Syng, spis og snak-tovholderen starter det givne arrangement med at ridse rammerne op og give de praktiske informationer, der skal til for at retningslinjerne kan efterleves. Ex. hvor der findes håndsprit, hvilke toiletter der må benyttes, og at der holdes 2 meters afstand ved sang.

Opretter skolen arrangementet på egen hjemmeside eller Facebook, bør der kommunikeres tydeligt omkring, hvordan retningslinjerne følges ved arrangementet, så alle deltagere føler sig godt informeret på forhånd.

Nedenfor en opsummering af hvordan de gældende retningslinjer bør anvendes i forbindelse med afvikling af Syng, spis og snak-arrangementer. Der gøres dog opmærksom på, at det til en hver tid er de opdaterede, officielle retningslinjer fra Sundhedsstyrelsen der gør sig gældende.

|  |  |
| --- | --- |
| **Generelle forholdsregler** | Der henstilles til at alle deltagere ved arrangementet overholder Sundhedsstyrelsens [5 generelle råd vedrørende minimering af smittespredning](https://www.sst.dk/da/corona/Forebyg-smitte/Generelle-raad):   * Vask dine hænder tit, eller brug håndsprit. * Host eller nys i dit ærme. * Undgå håndtryk, kindkys og kram – begræns den fysiske kontakt. * Vær opmærksom på rengøring – både hjemme og på arbejdspladsen. * Hold afstand og bed andre tage hensyn   Desuden skal elever, lærer, gæster der oplever selv milde symptomer på eventuel smitte, blive hjemme. |
| **Hygiejne**  Der opfordres til ekstra opmærksomhed på hyppig håndvask og afspritning.  Der bør forefindes håndsprit let tilgængeligt og synligt på alle etager ved indgange, køkkener og toiletter. Der bør ligeledes forefindes engangspapir-dispensere ved alle håndvaske, for at minimere risiko ved smitte ifm. brug af fælles håndklæde. |
| **Rengøring**  Der bør gøres grundigt rent med ekstra fokus på rengøring og afspritning af overflader og håndtag. |
| **Forholdsregler gældende ved folkeoplysende aktiviteter** | Syng, spis og snak er en folkeoplysende aktivitet og der henstilles derfor til at overholde Sundhedsstyrelsens notat omkring [Retningslinjer for genåbning af indendørs idræts- og foreningsliv, samt idræts- og fritidsfaciliteter](https://kum.dk/fileadmin/KUM/Documents/COVID-19_DOX/Retningslinjer_for_genaabning_/Retningslinjer_for_genaabning_af_indendoers_idraets-_og_foreningsliv_samt_idraets-_og_fritidsfaciliteter_august.pdf)  Nedenfor er opsummeret af de gældende retningslinjer i dette notat. |
| **Antal deltagere**   * Maksimalt **50 deltagere** * Undtagelse fra 50-kravet hvis deltagerne i det væsentlige sidder ned. I dette tilfælde må der maksimalt være 500 deltagere. Her henviser Kulturministeriet til at følge [Retningslinjer for kulturproduktioner og kulturarrangementer med siddende publikum](https://kum.dk/fileadmin/_kum/3_Temaer_og_kampagner/Covid-19/Retningslinjer_for_genaabning/Retningslinjer_for_kulturproduktioner_og_kulturarrangementer_med_siddende.pdf) |
| **Kvadratmeterkrav**   * 2 m2 / 4 m2 når man synger * Når pladsen i et lokale måles op, er det eksklusiv inventar |
| **Det generelle afstandskrav**   * Det anbefales, at der holdes mindst 1 meters afstand   **Særlige afstandskrav ved aktiviteter med kraftig udånding fx sang og foredrag**   * Ved sang skal der være 2 meters afstand * De 2 meter er ligeledes gældende mellem oplægsholder og forreste række * Afstand vurderes fra næsetip til næsetip, således at det ved siddende indretning skal måles fra midten af stolesæder |
| **Forholdsregler og afstand mellem skolens elever og besøgende ude fra** | **Afstandskrav mellem skolens elever/lærer og udefrakommende gæster**  Når skolens elever og de udefra kommende deltagere er tilstede i samme rum, er der 2 muligheder for at overholde afstandskravene:   1. Enten skal de to grupper være tydeligt og fuldstændig adskilt. Det betyder at de to grupper slet ikke må blande sig under hele arrangementet, og at det ex. vil være nødvendigt at de to grupper har hver deres kaffebord og bruger hver deres toilet. I et sådant tilfælde vil skolens elever kunne bruge skolens egne retningslinjer og ex. sidde primærgrupper, mens deltagerne udefra skal overholde det generelle afstandskrav på 1 meter og 2 meter ved sang. 2. Eller at de to grupper kan blande sig, og så er de generelle afstandskrav på 1 meter og 2 meter ved sang gældende for *alle*. |